Храм Юпітэра (Спліт)

Юпітэраў храм (па-харвацку: Jupiterov hram) — захаваны рымскі храм, частка палацу ў Спліце. Разам з гістарычным цэнтрам гораду зьяўляецца аб’ектам Сусьветнай спадчыны. Храм быў пабудаваны ў 295—305 гадах імпэратарам Дыяклэтыянам і прысьвечаны Юпітэру. Уваход у храм упрыгожвалі два сьфінксы, зробленыя па адмысловай замове. Будынак быў разьмешчаны ў заходняй частцы комплексу побач з перыстылем. У 305 годзе Дыяклэтыян пакінуў пасаду імпэратара і будаўніцтва храма было спынена. Пазьней, з прыходам хрысьціянства ў Далматыю, храм быў ператвораны ў баптыстэрый, а крыпта атрымала імя Сьвятога Томаша. У XI стагодзьдзі была ўзьведзена званіца, разабраная ў 1840-х гг. Усярэдзтне храму знаходзяцца грабніцы, дзе былі пахаваныя мясцовыя архіепіскапы Іаан і Лаўр (Лоўра); таксама захавалася статуя Сьвятога Яна. Крынціы Вонкавыя спасылкі Робэрт Адам Ruins of the Palace of the Emperor Diocletian at Spalatro in Dalmatia Historical Complex of Split with the Palace of Diocletian